ಓ ಮೆಣಸೇ... Nov 23 ಪಿ.ಎ.ರೈ ನೀವು ಗಡಿ ರಕ್ಷಣಾ ಸೇನೆ ನಮ್ಮ ಗಡಿಗಳನ್ನು ರಕ್ಷಿಸುತ್ತಿರುವ ಕಾರಣ ನಾವು ರಾತ್ರಿ ನಿಶ್ಚಿಂತೆಯಿಂದ ನಿದ್ರಿಸುತ್ತಿದ್ದೇವೆ ನರೇಂದ್ರ ಮೋದಿ, ಪ್ರಧಾನಿ ನೀವು ನಿದ್ರಿಸುತ್ತಿರುವ ಕಾರಣದಿಂದಲೇ ಚೀನಾ ಸೇನೆ ಗಡಿಗೆ ನುಗ್ಗಿರುವುದು. ಸಂಪುಟ ವಿಸ್ತರಣೆ ವೇಳೆ ಎಲ್ಲರಿಗೂ ಸಿಹಿ ಲಭಿಸಲಿದೆ, ಯಾರಿಗೂ ಕಹಿ ಇಲ್ಲ ಬಸವರಾಜ ಬೊಮ್ಮಾಯಿ, ಸಚಿವ ಮತದಾರರ ಬಾಯಿಗಷ್ಟೇ ಕಹಿ. ಭಾರತದ ಪ್ರಧಾನಿ ನರೇಂದ್ರ ಮೋದಿ ಸುಳ್ಳು ಹೇಳಿಕೊಂಡೇ ತಿರುಗಾಡುವ ಭೂಪ ಸಿದ್ದರಾಮಯ್ಯ, ಮಾಜಿ ಮುಖ್ಯಮಂತ್ರಿ ಸತ್ಯಕ್ಕಿಂತ ಸುಳ್ಳಿಗೇ ಮಾರುಕಟ್ಟೆ ಇರುವಾಗ ಅವರೇನು ಮಾಡುತ್ತಾರೆ ಪಾಪ. ರಾಷ್ಟ್ರಧ್ವಜ ಹಾರಿಸದವರು, ಸಂವಿಧಾನ ಒಪ್ಪದ ಆರೆಸ್ಸೆಸ್ನೋರು ದೇಶದ್ರೋಹಿಗಳು ಬಿ.ಕೆ. ಹರಿಪ್ರಸಾದ್, ಕಾಂಗ್ರೆಸ್ ನಾಯಕ 70 ವರ್ಷಗಳ ಕಾಲ ಅವರನ್ನು ಮಡಿಲಲ್ಲಿಟ್ಟು ಸಾಕಿದ್ದು ಕಾಂಗ್ರೆಸ್ ಸರಕಾರ ತಾನೆ? ಬಿಜೆಪಿ ಸರಕಾರ ಅಧಿಕಾರಕ್ಕೆ ಬರಲು 17 ಮಂದಿ ಶಾಸಕರು ಕಾರಣವಾದವರಲ್ಲದೆ ಅವರು ಪಕ್ಷ ಕಟ್ಟಿದವರಲ್ಲ ಡಿ.ವಿ. ಸದಾನಂದಗೌಡ, ಕೇಂದ್ರ ಸಚಿವ ಪಕ್ಷವನ್ನು ಒಡೆಯುವುದು ಸಣ್ಣ ಕೆಲಸವೇ? ಬಿಜೆಪಿಯವರು ವೋಟಿಗಾಗಿ ಮಾತ್ರ ಹಿಂದೂ ರಕ್ಷಕರು. ವ್ಯಾಪಾರ ದಂಧೆಯಲ್ಲಿ ಜಾತ್ಯತೀತರು ರಮಾನಾಥ ರೈ, ಮಾಜಿ ಸಚಿವ ಜಾತ್ಯತೀತ ಕಾಂಗ್ರೆಸ್ ಶಾಸಕರು ಕಡಿಮೆ ದರದಲ್ಲಿ ಸಿಕ್ಕುವಾಗ ಅವರಾದರೂ ಏನು ಮಾಡುತ್ತಾರೆ? ಸೀಟು ಹಂಚಿಕೆಯಲ್ಲಿ ಆದ ವಿಳಂಬವೇ ಬಿಹಾರದಲ್ಲಿ ಮಹಾಘಟಬಂಧನ್ ಸೋಲಿಗೆ ಕಾರಣ ತಾರಿಕ್ಅನ್ವರ್, ಕಾಂಗ್ರೆಸ್ ನಾಯಕ ಹೌದು, ಕಾಂಗ್ರೆಸ್ಗೆ ಇನ್ನಷ್ಟು ಕಡಿಮೆ ಸೀಟುಗಳನ್ನು ಹಂಚಿದ್ದರೆ ಘಟಬಂಧನ್ ಗೆದ್ದು ಬಿಡುತ್ತಿತ್ತು. ಗಡಿ ಭಾಗದಲ್ಲಿ ಕನ್ನಡಿಗರನ್ನು ಕೇಳುವವರಿಲ್ಲದ ಪರಿಸ್ಥಿತಿ ನಿರ್ಮಾಣವಾಗಿದೆ ವಾಟಾಳ್ ನಾಗರಾಜ್, ವಾಟಾಳ್ ಪಕ್ಷದ ಅಧ್ಯಕ್ಷ ನಿಮ್ಮ ಕತ್ತೆಯ ಜೊತೆಗೆ ನೀವೇಕೆ ಗಡಿಭಾಗಕ್ಕೆ ವಲಸೆ ಹೋಗಬಾರದು? ಬಿಜೆಪಿಯಲ್ಲಿ ಯಾವುದೇ ಕಾರಣಕ್ಕೂ ಕುಟುಂಬ ರಾಜಕಾರಣಕ್ಕೆ ಅವಕಾಶವಿಲ್ಲ ಬಸನಗೌಡ ಪಾಟೀಲ್ ಯತ್ನಾಳ್, ಶಾಸಕ ಅಲ್ಲೇನಿದ್ದರೂ ಆರೆಸ್ಸೆಸ್ನ ಬ್ರಾಹ್ಮಣ್ಯ ರಾಜಕಾರಣಕ್ಕಷ್ಟೇ ಅವಕಾಶ. ಮರಾಠಾ ಅಭಿವೃದ್ಧಿ ಪ್ರಾಧಿಕಾರ ಸ್ಥಾಪಿಸಿದರೆ ಅದರಲ್ಲಿ ತಪ್ಪೇನಿದೆ? ಸಿ.ಟಿ. ರವಿ, ಬಿಜೆಪಿ ರಾ.ಪ್ರ. ಕಾರ್ಯದರ್ಶಿ ಕನ್ನಡ ಅಭಿವೃದ್ಧಿ ಪ್ರಾಧಿಕಾರವನ್ನು ವಿಸರ್ಜಿಸಿದರೆ ತಪ್ಪೇನಿದೆ ಎನ್ನುವ ಪ್ರಶ್ನೆಯೊಂದು ಬಾಕಿ ಉಳಿದಿದೆ. ಮುಖ್ಯಮಂತ್ರಿ ಯಡಿಯೂರಪ್ಪರ ಪುತ್ರ ವಿಜಯೇಂದ್ರರನ್ನು ಅನಗತ್ಯವಾಗಿ ವೈಭವೀಕರಿಸಲಾಗುತ್ತಿದೆ ಕೆ.ಎಸ್. ಈಶ್ವರಪ್ಪ, ಸಚಿವ ಹೆಸರಿನಲ್ಲೇ ವಿಜಯ ಇರುವ ಕಾರಣಕ್ಕಿರಬಹುದೇ? ಅಗತ್ಯ ಬಿದ್ದರೆ ಕೃಷಿ ಉತ್ಪನ್ನ ಕಾಯ್ದೆಗೆ ತಿದ್ದುಪಡಿ ತರಲು ಸರಕಾರ ಸಿದ್ಧ ಎಸ್.ಟಿ. ಸೋಮಶೇಖರ್, ಸಚಿವ ಕೃಷಿ ಉತ್ಪನ್ನ ಮಾಡುವುದರ ವಿರುದ್ಧವೇ ಕಾಯ್ದೆ ತರಲು ಹೊರಟಿರಬೇಕು. ಮರಾಠಿ ಭಾಷೆಗೂ, ಮರಾಠಾ ಪ್ರಾಧಿಕಾರಕ್ಕೂ ಯಾವುದೇ ಸಂಬಂಧವಿಲ್ಲ ಯಡಿಯೂರಪ್ಪ, ಮುಖ್ಯಮಂತ್ರಿ ಸಂಬಂಧವೇನಿದ್ದರೂ ಚುನಾವಣೆಯ ಜೊತೆಗೆ ಮಾತ್ರ. ಸಾಹಿತ್ಯದ ಮೂಲಕ ತುಳುನಾಡಿನ ಸಂಸ್ಕೃತಿಗೆ ಭದ್ರತೆ ನೀಡಬಹುದು ಕೋಟ ಶ್ರೀನಿವಾಸಪೂಜಾರಿ, ಸಚಿವ ರಾಜಕಾರಣಿಗಳೆಲ್ಲ ಖೋಟಾ ಸಾಹಿತಿಗಳಾಗಲು ಹೊರಟಿರಬೇಕು. ಕಾಂಗ್ರೆಸ್ ಜೊತೆ ಸರಕಾರ ನಡೆಸಿ ನನಗೆ ಸಾಕಾಗಿ ಹೋಗಿತ್ತು. ಅದಕ್ಕೆ ಸರಕಾರ ಬೀಳಲಿ ಎಂದು ಸುಮ್ಮನಿದ್ದೆ ಎಚ್.ಡಿ. ಕುಮಾರಸ್ವಾಮಿ, ಮಾಜಿ ಮುಖ್ಯಮಂತ್ರಿ ಬಿದ್ದ ಬಳಿಕ ಬಿಜೆಪಿ ಜೊತೆಗೆ ಸೇರಿಕೊಳ್ಳುವ ಉದ್ದೇಶ ಇದ್ದಿರಬೇಕು. ಕೊರೋನ ಅವಧಿಯಲ್ಲಿ ಹಲವು ಬದಲಾವಣೆಗಳಾದವು. ನಗರಗಳಲ್ಲಿ ಪಕ್ಷಿಗಳು ಕಂಡವು, ಕೆರೆನದಿಗಳು ಸ್ವಚ್ಛಗೊಂಡವು ನರೇಂದ್ರ ಮೋದಿ, ಪ್ರಧಾನಿ ಬಹುಶಃ ನಗರಗಳಲ್ಲಿ ಪಕ್ಷಿಗಳನ್ನು ಆಹ್ವಾನಿಸುವುದಕ್ಕಾಗಿ ಲಾಕ್ಡೌನ್ ಮಾಡಲಾಯಿತೇ? ನಾಗರಹಾವು ಸಿನೆಮಾದ ಜಲೀಲನ ನೆನಪಾಗಿ ಸಂಸದೆ ಸುಮಲತಾ ನನ್ನನ್ನು ಪೇಟೆ ರೌಡಿಗೆ ಹೋಲಿಸಿರಬಹುದು ಪ್ರತಾಪಸಿಂಹ, ಸಂಸದ ಆ ಜಲೀಲ ಪಾತ್ರಧಾರಿ ನಿಮ್ಮಷ್ಟು ಸಂಸ್ಕಾರ ಹೀನ ಮಾತನಾಡುತ್ತಿರಲಿಲ್ಲ. ಅವನದೇನಿದ್ದರೂ ಏ ಬುಲ್ ಬುಲ್ ಮಾತಾಕಿಲ್ವಾ... ಇಷ್ಟೇ. ಹಿಂದುತ್ವದ ವಿಷಯದಲ್ಲಿ ಬಿಜೆಪಿಯಂತಹ ಪಕ್ಷಗಳಿಂದ ಪಾಠ ಕಲಿಯುವ ಅಗತ್ಯವಿಲ್ಲ ಸಂಜಯ್ರಾವತ್, ಶಿವಸೇನೆ ವಕ್ತಾರ ನಿಮ್ಮದೇನಿದ್ದರೂ ಪಾಠ ಕಲಿಸುವ ಕೆಲಸ. ಎಲ್ಲಿ ಅಧಿಕಾರ ಇರುತ್ತದೋ ಅಲ್ಲಿ ಜೆಡಿಎಸ್ನವರು ಇರುತ್ತಾರೆ ಸಿದ್ದರಾಮಯ್ಯ, ಮಾಜಿ ಮುಖ್ಯಮಂತ್ರಿ ಅಧಿಕಾರವಿಲ್ಲ ಎಂದು ತಾನೇ ತಾವು ಕಾಂಗ್ರೆಸ್ಗೆ ವರ್ಗಾವಣೆಯಾದದ್ದು. ನಾನು ಮಾಜಿ ಮುಖ್ಯಮಂತ್ರಿ ಕುಮಾರಸ್ವಾಮಿಯ ಗ್ರಾಮ ವಾಸ್ತವ್ಯದಂತೆ ರಾತ್ರಿ ಇದ್ದು ಮಲಗಿ ಬೆಳಗ್ಗೆ ಎದ್ದು ಹೋಗಲು ಬಂದಿಲ್ಲ ಬಿ.ಸಿ. ಪಾಟೀಲ್, ಸಚಿವ ಬೆಳಗ್ಗೆಯೂ ಮಲಗಬೇಕು ಎಂದು ತೀರ್ಮಾನಿಸಿದ್ದೀರಾ? ಪಟಾಕಿ ಸಂಸ್ಕೃತಿ ಹಿಂದೂಗಳದ್ದಲ್ಲ ಡಿ. ರೂಪಾ, ಐಪಿಎಸ್ ಅಧಿಕಾರಿ ಸಂಘಪರಿವಾರಿಗಳನ್ನು ಹಿಂದೂಗಳು ಎಂದು ನೀವು ತಪ್ಪು ತಿಳಿದುಕೊಂಡಿದ್ದೀರಿ. ಲವ್ ಜಿಹಾದ್ ಎಂಬುದು ದೇಶ ಒಡೆಯಲು ಬಿಜೆಪಿ ಸೃಷ್ಟಿಸಿದ ಪದ ಅಶೋಕ್ ಗೆಹ್ಲೋಟ್, ರಾಜಸ್ಥಾನ ಮುಖ್ಯಮಂತ್ರಿ ಲವ್ ಜಿಹಾದ್ಗೆ ಬಲಿಯಾಗಿರುವ ರಾಷ್ಟ್ರ ಮಟ್ಟದ ಬಿಜೆಪಿ ಮುಖಂಡರ ಮಕ್ಕಳ ಮದುವೆಗಳೆಲ್ಲ ರದ್ದಾಗಿ ಬಿಡಬಹುದೇ? ರಾಜಕೀಯದಲ್ಲಿ ಭಯ ಹುಟ್ಟಿಸುವ ಕೆಲಸ ಯಾವ ಪಕ್ಷವೂ ಮಾಡಬಾರದು ಎಚ್.ಕೆ. ಪಾಟೀಲ್, ಮಾಜಿ ಸಚಿವ ಯಡಿಯೂರಪ್ಪರು ಅಷ್ಟರ ಮಟ್ಟಿಗೆ ಭಯಭೀತರಾಗಿದ್ದಾರೆಯೇ? ಹಣ ಮಾಡುವುದೇ ರಾಜಕೀಯದ ಉದ್ದೇಶವಲ್ಲ ಡಾ. ಅಶ್ವತ್ಥ ನಾರಾಯಣ, ಉಪ ಮುಖ್ಯಮಂತ್ರಿ ಹೆಣಗಳಿಗಾಗಿಯೂ ಕೆಲವರು ರಾಜಕೀಯ ಮಾಡುತ್ತಾರೆ. ಈಗ ಚುನಾವಣೆಗಾಗಿ ಮೈತ್ರಿ ಮಾಡಿಕೊಳ್ಳುವುದು ಕೂಡ ದೇಶವಿರೋಧಿ ಕೃತ್ಯವಾಗಿದೆ ಮೆಹಬೂಬ ಮುಫ್ತಿ, ಪಿಡಿಪಿ ನಾಯಕಿ ಬಿಜೆಪಿಯೊಂದಿಗೆ ಮೈತ್ರಿ ಮಾಡಿಕೊಂಡಾಗ ನಿಮ್ಮ ದೇಶಭಕ್ತಿ ಸಾಬೀತಾಗಿದೆ ಬಿಡಿ